Τι είναι Διάχυτες Αναπτυξιακές Διαταραχές;

|  |
| --- |
| Τι είναι Διάχυτες Αναπτυξιακές Διαταραχές; |

Είναι ο όρος κάτω από τον οποίο βρίσκεται όλο το φάσμα του Αυτισμού. Στο ένα σημείο του φάσματος τοποθετείται η τυπική μορφή του Αυτισμού (σύνδρομο Kanner), στο άλλο σημείο ο Αυτισμός υψηλής λειτουργικότητας (σύνδρομο Asperger) και ενδιάμεσα οι λοιπές μορφές του Αυτισμού.

     Τα άτομα με Διάχυτες Αναπτυξιακές Διαταραχές εμφανίζουν δυσκολίες στις κοινωνικές συναλλαγές και στην επικοινωνία και περιορισμένο και στερεοτυπικό ρεπερτόριο δραστηριοτήτων. Οι δυσκολίες αυτές έχουν διάχυτο χαρακτήρα στη συνολική εικόνα του ατόμου και ενδέχεται να ποικίλουν σε βαθμό σοβαρότητας.

     Στις Διάχυτες Αναπτυξιακές Διαταραχές περιλαμβάνονται τα ακόλουθα σύνδρομα:

* Αυτισμός της παιδικής ηλικίας
* Άτυπος Αυτισμός
* Σύνδρομο Rett
* Άλλη αποργανωτική διαταραχή της παιδικής ηλικίας
* Διαταραχή υπερδραστηριότητας σχετιζόμενη με νοητική καθυστέρηση και στερεοτυπικές κινήσεις
* Σύνδρομο Asperger
* Άλλες Διάχυτες Αναπτυξιακές Διαταραχές
* Διάχυτη Αναπτυξιακή Διαταραχή. μη καθοριζόμενη
* Fragile X

|  |
| --- |
| Fragile X |

* Το σύνδρομο Fragile X (Εύθραυστου Χ) είναι η πιο συχνή κληρονομική αιτία νοητικής διαταραχής και αυτισμού. Σε αντίθεση με άλλες γενετικές ανωμαλίες, τα συμπτώματα (μαθησιακές δυσκολίες, αυτισμός, στρες, σωματικά συμπτώματα) ενός ατόμου με σύνδρομο Fragile Χ μπορεί να μην είναι εμφανή από την αρχή.
* **Ποιά είναι η αιτία που προκαλεί το Σύνδρομο Fragile Χ;**Η αιτία, που προκαλεί το σύνδρομο Fragile Χ είναι ένα και μόνο γονίδιο, το FMR1 ("Fragile X Mental Retardation – 1"). Το γονίδιο αυτό δεν είναι σε θέση να παράγει μια πρωτεΐνη ζωτικής σημασίας, με αποτέλεσμα να εκδηλωθεί το σύνδρομο Fragile Χ. 1 στα 4.000 αγόρια και 1 στα 6-8.000 κορίτσια παγκοσμίως έχουν το σύνδρομο Fragile Χ.
* **Ποιά είναι τα πιο συχνά συμπτώματα;**- νοητικές δυσλειτουργίες, που κυμαίνονται από ήπιες μαθησιακές δυσκολίες μέχρι νοητική υστέρηση
- δυσκολία στη συγκέντρωση και υπερκινητικότητα
- άγχος και συναισθηματική αστάθεια
- αυτιστικά στοιχεία
- διαταραχές αισθητηριακής ολοκλήρωσης, π.χ. υπερευαισθησία σε έντονους θορύβους ή πολύ δυνατά φώτα
- καθυστέρηση στο λόγο
- επιληπτικές κρίσεις (περίπου στο 25% των ατόμων
- μακρύ πρόσωπο, μεγάλα αυτιά, πλατιά πόδια
- αρθρώσεις σε υπερέκταση, κυρίως των δακτύλων
- χαμηλός μυϊκός τόνος
- τα αγόρια μπορεί να έχουν μεγάλους όρχεις
Τα αγόρια εμφανίζουν πιο έντονα συμπτώματα σε σχέση με τα κορίτσια. Ενώ τα πιο πολλά αγόρια έχουν νοητική υστέρηση, μόλις το 1/3 - 1/2 των κοριτσιών εμφανίζουν σημαντική νοητική έκπτωση. Τα υπόλοιπα έχουν είτε φυσιολογικό νοητικό δυναμικό είτε μαθησιακές δυσκολίες. Ωστόσο, και τα δύο φύλα εξίσου εμφανίζουν συναισθηματικά και συμπεριφοριστικά προβλήματα. Περίπου το 30% των αγοριών πληροί όλα τα κριτήρια, για να διαγνωστεί με Αυτισμό. Τα πιο πολλά άτομα έχουν αυτιστικά στοιχεία αν και αρκετά από αυτά είναι κοινωνικά και δείχνουν να ενδιαφέρονται για τους γύρω τους.
* **Πως γίνεται να διαγνωσθεί το σύνδρομο Fragile X;**
Η διάγνωση του συνδρόμου γίνεται με μια απλή εξέταση DNA, η οποία μπορεί να εντοπίσει τόσο τους φορείς όσο και τα άτομα που έχουν το σύνδρομο και δεν είναι έκδηλο ακόμη. Το δείγμα αίματος αποστέλλεται στο μικροβιολογικό εργαστήριο και μέσα σε λίγες εβδομάδες έχουν βγει τα αποτελέσματα. Η εξέταση για το σύνδρομο Fragile X θα πρέπει να λαμβάνεται σοβαρά υπόψη από άτομα με στοιχεία αυτισμού, αδικαιολόγητη καθυστέρηση στην ανάπτυξη ή νοητικές διαταραχές, καθώς πρόκειται για ένα πολύ συχνό σύνδρομο στο γενικό πληθυσμό.
* **Υπάρχει θεραπεία;**Προς το παρόν δεν υπάρχει θεραπεία για το σύνδρομο Fragile X. Παρόλ' αυτά με την κατάλληλη εκπαίδευση και φαρμακευτική αγωγή είναι δυνατό να αυξηθούν οι δυνατότητες των ατόμων αυτών.

Τι είναι Αυτισμός;

|  |
| --- |
| Τι είναι Αυτισμός; |

     Ο Αυτισμός είναι μια αναπτυξιακή διαταραχή του ανθρώπου, μια διαταραχή της ψυχολογικής ανάπτυξης του ατόμου.

     Η διαταραχή αυτή περιλαμβάνει:

* δυσκολίες στην κατανόηση της γλώσσας και στην επικοινωνία
* δυσκολίες στην κοινωνική συναλλαγή
* δυσκολίες στην συναισθηματική αμοιβαιότητα
* στερεοτυπική και επαναλαμβανόμενη γκάμα δραστηριοτήτων και ενδιαφερόντων
* ιδιόρρυθμες ενασχολήσεις στη συμπεριφορά
* ανομοιογενή ανάπτυξη γνωστικών λειτουργιών
* διαταραχή στην πρόσληψη των αισθητηριακών ερεθισμάτων

     Δεν παρουσιάζουν όλα τα άτομα με Αυτισμό όλα τα παραπάνω συμπτώματα στον ίδιο βαθμό. Γενικώς, οι δυσκολίες τους έχουν ένα διάχυτο χαρακτήρα σε όλη τους τη συμπεριφορά. Ακόμη και στις πιο ήπιες μορφές Αυτισμού απαιτείται θεραπευτική παρέμβαση, με σκοπό να περιοριστούν οι δυσκολίες που παρουσιάζει το άτομο και το καθιστούν δυσλειτουργικό σε κάποιο βαθμό. Συχνά, ο Αυτισμός συνυπάρχει με νοητική στέρηση, αισθητηριακές αναπηρίες και ιατρικά σύνδρομα.

     Η διάγνωση του Αυτισμού μπορεί να γίνει όταν το παιδί έχει συμπληρώσει τα 2 χρόνια ζωής, αν και οι δυσκολίες γίνονται ολοένα και πιο εύκολα αντιληπτές καθώς το παιδί μεγαλώνει. Υπάρχει δυνατότητα βελτίωσης της συνολικής εικόνας του ατόμου εφόσον εφαρμοστούν οι κατάλληλες ψυχολογικές, εκπαιδευτικές και θεραπευτικές προσεγγίσεις το συντομότερο δυνατό με συνέπεια, πρόγραμμα και σύστημα. Αυτό προϋποθέτει ότι έγκυροι και εξειδικευμένοι επαγγελματίες θα ασχοληθούν τόσο με το άτομο όσο και με την οικογένειά του. Το παιδί μπορεί να παρακολουθήσει ατομικά προγράμματα λογοθεραπείας, εργοθεραπείας, ειδικής αγωγής ή και ομαδικά προγράμματα σε ειδικά σχολεία ή κέντρα ημέρας.

|  |  |  |  |
| --- | --- | --- | --- |
|

|  |  |
| --- | --- |
| Ειδικές ικανότητες ατόμων με Αυτισμό

|  |
| --- |
| Ειδικές ικανότητες ατόμων με Αυτισμό |

Τα άτομα με Αυτισμό παρουσιάζουν μεγάλη ποικιλομορφία ως προς το νοητικό τους επίπεδο, κυμαινόμενη από την σοβαρή νοητική υστέρηση μέχρι την ανώτερη ευφυΐα. Γενικά, πιστεύεται ότι λιγότερο από το 30% των ατόμων με Αυτισμό έχουν φυσιολογική νοημοσύνη. Κάποια άτομα με Αυτισμό επιδεικνύουν ιδιαίτερες ικανότητες παρόλη τη γενική δυσλειτουργία τους. Ο Αυτισμός μπορεί να περιλαμβάνει και ειδικές ικανότητες μαζί με τις γενικευμένες δυσκολίες. Κάποιες από αυτές τις ειδικές ικανότητες είναι η πολύ δυνατή μνήμη, η μαθηματική σκέψη, η τρισδιάστατη σκέψη, οι μουσικές και καλλιτεχνικές ικανότητες, η ειλικρίνεια και η ικανότητα να εστιάζουν την προσοχή τους μόνο σε έναν τομέα.Περίπου 1 στα 10 άτομα με Αυτισμό έχουν ιδιαίτερη κλίση σε έναν τομέα και μπορεί να επιδείξουν εξέχουσα επίδοση σε αυτό και να ξεχωρίσουν μέσα στο γενικό πληθυσμό. Κάποια παιδιά με Αυτισμό μπορεί να έχουν ιδιαίτερα ταλέντα, για παράδειγμα στη ζωγραφική, στη μουσική ή στο μαθηματικό υπολογισμό.**Λοιπές ειδικές ικανότητες:*** Να εντοπίσουν ποιά μέρα μπορεί να είναι στις 25 Απριλίου του 2045 ή τι μέρα είχαμε στις 13 Οκτώβρη 1845
* Να διαβάζουν πολύ καλά ένα κείμενο σε μικρή ηλικία χωρία απαραίτητα να κατανοούν το περιεχόμενό του
* Να απομνημονεύουν μεγάλο όγκο πληροφοριών σε σχέση με έναν τομέα που τους ενδιαφέρει
* Να διαλύουν και να επανασυνθέτουν πολύπλοκες μηχανές, π.χ. ένα ραδιόφωνο
* Να δουλεύουν με υπολογιστές

Όλα τα παραπάνω είναι μόνο κάποιες ειδικές ικανότητες, που έχουν επιδείξει μερικά άτομα με Αυτισμό.Τα παιδιά με Αυτισμό μπορεί να έχουν εξαιρετική επίδοση σε test που απαιτούν οπτικοχωρικές δεξιότητες αλλά να μην μπορούν να ανταποκριθούν σε test που απαιτούν λεκτικές δεξιότητες. Ένα μικρό ποσοστό παιδιών με Αυτισμό μπορεί να τα πάει καλά σε ένα test που απαιτεί λεκτικές δεξιότητες αν εμπεριέχεται και η μακρόχρονη μνήμη παρά η κατανόηση κειμένων (ειδικά οι αφηρημένες έννοιες π.χ. "ευτυχία" ή "ελευθερία") και οι κοινωνικοί ρόλοι.**Μακρόχρονη μνήμη**Κάποια άτομα με Αυτισμό διαθέτουν πολύ καλή μακρόχρονη μνήμη. Μπορούν να συγκρατήσουν στην μνήμη τους για μεγάλο χρονικό διάστημα μεγάλο όγκο πληροφοριών (π.χ. τον κατάλογο των περιεχομένων μιας εγκυκλοπαίδειας)**Καλλιτεχνικά ταλέντα**Ένας μικρός αριθμός ατόμων με Αυτισμό έχει επιδείξει ιδιαίτερο ταλέντο στα καλλιτεχνικά (μουσική ή ζωγραφική). Ούτως ή άλλως η ζωγραφική είναι μια τέχνη, την οποία έχουν χρησιμοποιήσει πολλοί θεραπευτές σε άτομα με Αυτισμό με σκοπό την κοινωνική αλληλεπίδραση. Παράλληλα αποτελεί μια οδό για θετική ενίσχυση για όλα τα παιδιά.**Υπολογιστικές ικανότητες**Στον τομέα αυτό συμπεριλαμβάνεται και η ημερολογιακή ικανότητα, που αναλύσαμε νωρίτερα. Εκτός, όμως, απο αυτό κάποια άτομα με Αυτισμό μπορούν να επιλύσουν νοερά πολύπλοκες και μακροσκελείς μαθηματικές πράξεις σε απίστευτα γρήγορο χρόνο.**Μουσικές ικανότητες**Κάποια άτομα με Αυτισμό έχουν εξαιρετικές μουσικές ικανότητες καθώς είναι σε θέση να αναγνωρίσουν πολύ γρήγορα τον τόνο μιας μελωδίας. Έτσι, μπορούν πολλές φορές να μάθουν γρήγορα να παίζουν πολλά διαφορετικά μουσικά όργανα. |
|  |

 |